**PROTOKOLL**

**fra**

**FORSVARETS SENIORFORBUNDS 20. LANDSMØTE**

**avholdt 14.-16. juni 2021**

**på hotell Scandic Hamar**

**Dag 1, mandag 14. juni**

Åpning kl 1305.

Direktør Frode Åkerland fra hotell Scandic Hamar ønsket velkommen til Hamar, orienterte om praktiske forhold, ba alle ta smittevernhensyn og ønsket alle et fint opphold.

Leder Jan Erik Thoresen ønsket delegater, æresmedlemmer, styremedlemmer, gjester og ledsagere velkommen til FSFs 20. ordinære landsmøte. I henhold til tradisjon ba han de tilstedeværende om å reise seg og hedre de medlemmer som har gått bort siden siste LM med ett minutts stillhet.

Leder refererte hilsen han har sendt til H.M. Kong Harald V:

*«Forsvarets seniorforbund er landsdekkende og organiserer militære og sivile pensjonister og seniorer fra Forsvaret og forsvarssektorens underliggende etater.*

*Forbundets ledelse og representanter fra de fleste av dets 38 avdelinger samles til landsmøte på Scandic Hotell Hamar 14. til 16. juni 2021. Landsmøtet er utsatt fra mai i år på grunn av koronapandemien, og vi håper den nå kan gjennomføres trygt innen gjeldende smittevernregime, slik at avdelingene kan få sårt tiltrengt motivasjon og inspirasjon i en krevende tid.*

*Forsvarets seniorforbund hilser til Hans Majestet Kongen med ønske om en god vår og sommer for DD.MM. Kongen og Dronningen og den øvrige kongelige familie.».*

Leder takket kompetente kommuner i Norge, som nå gjør det mulig for oss å samles, og minnet alle om å overholde smittevernreglene.

Leder av arrangementskomiteen, Heidi Hovdahl Gaustad, Forbundskontoret, redegjorde for administrative detaljer.

Gerd Bråthen fra arrangementskomiteen introduserte musikerne Arne Fjeld Rasmussen og Erik Harstad, som underholdt.

Statsforvalter Innlandet, Knut Storberget, ønsket Landsmøtet velkommen til Hamar og Innlandet. Etter mangeårig virke som stortingspolitiker og justisminister var han takknemlig for å kunne adressere en viktig seniororganisasjon, med medlemmer som har god erfaring fra beredskapsarbeid. Han ønsket lykke til med gjennomføringen av Landsmøtet.

Det ble deretter holdt to foredrag:

* Sjef Forsvarsstab, viseadmiral Elisabeth Natvig: «*Status i Forsvaret*»
* Eldreombud Bente Lund Jacobsen: «*Elderombudets rolle og ansvar*».

Plansjene brukt under foredragene blir lagt i StyreWeb.

**Dag 2, tirsdag 15. juni**

**Åpningstale**

Leder åpnet Landsmøtet.

FSF har fått svar fra H.M. Kongen på hilsenen sendt ifm Landsmøtet 2021:

*«H.M. Kongen takker for hyggelig hilsen, og sender FSF deltagerne de beste ønsker for arrangementet.».*

**Sak A - Konstituering**.

1. Navneopprop  
   Stemmeberettigede
   * 40 delegater
   * 12 medlemmer i forbundsstyret (ikke stemmerett i Sak B og Sak C)
   * Sum 52

Øvrige tilstedeværende:

* + 5 varamedlemmer i forbundsstyret (med møte- og talerett)
  + 3 innehavere av FSF hederstegn (med møte- og talerett)
  + 1 revisor, (med møte og talerett)
  + 3 dirigenter og referenter
  + 8 innbudte gjester/andre

Totalt var det 72 deltagere i salen.

1. Valg av to møtedirigenter  
   Leder foreslo Arne Druglimo, FSF – Elverum og Arild Dregelid, FSF – Oslo, som møtedirigenter, og fikk Landsmøtets aksept.

Dirigentene overtok som møteledere av Landsmøtet 2021.

Delegatene til Landsmøtet ble godkjent.

1. Innkalling  
   Innkalling og saksdokumenter er utsendt iht vedtekter. Innkallingen ble godkjent uten merknader.
2. Forretningsorden  
   Godkjent.
3. Saksliste

Godkjent.

1. Valg av møtereferent  
   Leder ba om dispensasjon fra vedtektene, og at Landsmøtet velger kun én referent. Landsmøtet aksepterte dette. Dirigentene forslo direktemedlem Tom Schrøder som referent, og fikk Landsmøtets aksept.
2. Valg av redaksjonskomité, 3 medlemmer  
   Følgende ble foreslått og godkjent:

- Per Andres Volden, nestleder

- Arne Gunnar Thingstad, FSF - Værnes

- Harald Blakseth, FSF - Øvre Romerike

1. Valg av tellekorps, 4 medlemmer  
   Følgende ble foreslått og godkjent:

- Reidar Eigeland, FSF – Andøy  
- Bjørnar Nyborg, FSF – Halden/Sarpsborg  
- Kjell Ryan, FSF – Levanger/Verdal  
- Nora Wiken, FSF – Hamar

1. Valg av protokollunderskrivere  
   Følgende ble foreslått og godkjent:

- Ole Myrbekk, FSF - Værnes

- John Arvid Fagerheim, Region 1

**Sak B - Årsberetning og C - Regnskap 2019 og 2020**

1. Forbundsstyrets beretninger for 2019 og 2020  
   Leder Jan Erik Thoresen redegjorde.

Kommentarer:

* Det var ingen kommentarer til årsberetning 2019
* Årsberetning 2020: På spørsmål fra Kjell A Ingebrigtsen bekreftet leder Thoresen at kursingen i Stryreweb vil bli gjenopptatt etter pandemien.

1. Regnskap 2019 og 2020  
   Leder Jan Erik Thoresen redegjorde.  
   Valgt revisor Per D Jensen redegjorde for revisjonsberetningen.

Følgende deltok i debatten med innlegg/replikker:

* Harald Blakseth, FSF Øvre Romerike
* Jan Egil Lyng, FSF Ringerike/Hole

**Forbundsstyrets forslag til vedtak:**

(Forbundsstyret har ikke stemmerett under dette punkt, jfr. vedtektene § 11, (2) a.)

«Forbundsstyrets beretninger for 2019 og 2020 vedtas som Forsvarets seniorforbunds beretninger for 2019 og 2020. De fremlagte regnskaper for 2019 og 2020 godkjennes, revisors kommentarer til regnskapene tas til etterretning.

Forbundsstyret meddeles ansvarsfrihet for 2019 og 2020».

Forslaget ble enstemmig vedtatt.

**Sak D – Innkomne forslag**

1. Vedtektsendringer

(Endring av vedtektene krever 2/3 flertall.)

*§ 8 Kontingent*

Forbundsstyret fremmet forslag om endring av vedtektenes § 8, ved at kontingent til forbundet for husstandsmedlem fastsettes til 50 % av kontingenten for hovedmedlem, og at all kontingent til forbundet, som i dag har innbetalingsfrist 1. mai året etter innkreving, innbetales innen 31. desember i innkrevingsåret.

Forbundsstyret foreslår også andre mindre tekstendringer.

Forslag fra Forbundsstyret til ny tekst i § 8:

**§ 8 Kontingent**

(1) FSFs landsmøte fastsetter kontingenten til forbundet.

a. Medlemmene betaler en årlig kontingent til forbundet, innkrevd av medlemmets avdeling. Avdelingene kan i tillegg kreve inn egen kontingent. Denne fastsettes av avdelingens årsmøte.

b. Kontingenten for direktemedlemmer kreves inn av forbundskontoret og innbetales til FSFs konto.

c. Husstandsmedlem betaler 50 % av kontingenten for hovedmedlem til forbundet.

d. Avdelingene krever inn all kontingent og svarer for innkrevd kontingent til forbundet pr. 31. desember innkrevingsåret. Dette innbetales samlet til forbundets konto innen 31. desember samme år.»

Følgende deltok i debatten med innlegg/replikker:

* Harald Blakseth, FSF Øvre Romerike
* Gunnar Rogneflåten, FSF Oslo
* Bjørnar Nyborg, FSF Halden/Sarpsborg
* Svein Erling Smolan, FSF Trondheim
* Per Andres Volden, Nestleder
* Inger Johanne Jentoft, Forbundsstyret
* Jan Erik Thoresen, Leder
* Inger B K Sørvåg, FSF Oslo
* Heidi H Gaustad, Forbundskontoret
* Iren Isfeldt, Forbundskontoret
* Ole Myrbekk, FSF Værnes
* Walther Chr Blix, FSF Rygge
* Arne M Hammerhaug, FSF Værnes

Det ble stemt over følgende forslag:

* Harald Blakseth: Pkt c i Forbundsstyrets forslag strykes.

For: 16 stemmer, 34 stemte i mot, 2 blanke. Pkt c opprettholdes som foreslått.

* Harald Blakseth: Kontingent tilbakeføres for medlemmer i FSF til kr 200.

Forslaget fikk 2 stemmer, og falt.

* Gunnar Rogneflåten: Pkt c flyttes som andre setning under pkt a.

Enstemmig vedtatt.

* Forslag om å etablere siste setning i punkt a som eget punkt b ble enstemmig vedtatt.

Ny § 8, med innkomne og vedtatte endringsforslag innarbeidet, lyder slik:

**§ 8 Kontingent**

(1) FSFs landsmøte fastsetter kontingenten til forbundet.

a. Medlemmene betaler en årlig kontingent til forbundet, innkrevd av medlemmets avdeling. Husstandsmedlem betaler 50 % av kontingenten for hovedmedlem til forbundet.

b. Avdelingene kan i tillegg kreve inn egen kontingent. Denne fastsettes av avdelingens årsmøte.

c. Kontingenten for direktemedlemmer kreves inn av forbundskontoret og innbetales til FSFs konto.

d. Avdelingene krever inn all kontingent og svarer for innkrevd kontingent til forbundet pr. 31. desember innkrevingsåret. Dette innbetales samlet til forbundets konto innen 31. desember samme år.»

Vedtektene oppdateres og distribueres av Forbundskontoret.

**Sak E – Fastsetting av kontingent**

Forbundsstyrets forslag:

Kontingentens størrelse opprettholdes som i dag, med kr 250 pr hovedmedlem til Forbundet.

Koronasituasjonen har redusert aktiviteten i Forbundet, og derfor er også kostnadene redusert. Avdelingene skal ikke betale inn Forbundets andel av medlemskontingenten for 2020.

Avdelingene vil primo/medio desember 2021 motta faktura for innbetaling av kontingent for 2021, med betalingsfrist 31 desember 2021.

Følgende deltok i debatten med innlegg/replikker:

* Kåre Bekkevold, FSF Ingeniørvåpnet
* Jan Erik Thoresen, Leder
* Roy Corrin Grøttheim, FSF Steinkjer
* Arne M Hammerhaug, FSF Værnes
* Harald Blakseth, FSF Øvre Romerike
* Gunnar Rogneflåten, FSF Oslo
* Svein Erling Smolan, FSF Trondheim
* Kjell Magne Lutnes, FSF Bodø
* Lars Terje Sætre, FSF Bergen
* Walther Chr Blix, FSF Rygge
* Jan Morten Lillehagen, FSF Stavern
* Jan Egil Lyng, FSF Ringerike/Hole

**Forslag til vedtak**:

1. Forbundskontingent for 2020 innkreves ikke.

Enstemmig vedtatt.

2. Forbundskontingent for 2021 innkreves og betales i 2021.

Enstemmig vedtatt.

3. Medlemskontingent for 2021 på kr 250 består. Ny § 8 vedtatt 15. juni 2021, gjelder fra og med 2022. Enstemmig vedtatt.

**Sak F – Strategidokument for 2021 – 2026**

Forslaget til strategidokument ble presentert av lederen av utvalget som har utarbeidet dokumentet, Tom Geir Svendsen, leder region 7.

Følgende deltok i debatten med innlegg/replikker:

* Jan Egil Lyng, FSF Ringerike/Hole
* Bjørnar Nyborg, FSF Halden/Sarpsborg
* Tom G L Svendsen, Region 7
* Gunnar Rogneflåten, FSF Oslo
* Harald Blakseth, FSF Øvre Romerike
* Per Anders Volden, Nestleder
* Aage Willy Jonassen, Region 4
* Walther Chr Blix, FSF Rygge
* Jan Morten Lillehagen, FSF Stavern
* Trond Amundsveen, Region 3

Forslag fra Jan Egil Lyng: Teksten i Strategidokument pkt 5.4.2 tilføres: «Være en pådriver for å oppnå et aldersvennlig Norge, i samsvar med kapittel 4 i Stortingsmelding nr 15 (2017-2018) Leve hele livet.»

Avstemning:

For: 4

Mot: 48

Forslaget falt.

**Forbundsstyrets forslag til vedtak**:  
«Strategidokument for 2021 – 2026 vedtas til bruk for Forsvarets seniorforbund».

Forslaget ble enstemmig vedtatt.

Ikrafttreden: 17. juni 2021.

Strategidokumentet er vedlagt som vedlegg 1.

**Sak G – Handlingsplan med rammebudsjett for 2021 - 2022**

Handlingsplan

Forslaget til handlingsplan ble presentert av Øyvind Kirsebom Strandman, leder region 6.

Følgende deltok i debatten med innlegg/replikker:

* Harald Blakseth, FSF Øvre Romerike
* Gunnar Rogneflåten, FSF Oslo
* Walther Chr Blix, FSF Rygge
* Jan Erik Thoresen, leder

Forslag fra Gunnar Rogneflåten: Linje 2 under punktet Kommunikasjon i handlingsplanen, etter første setning, tilføyes: FSF skal være proaktiv i forhold til særaldersgrenser og pensjons- og rekrutteringsmessige konsekvenser.

Avstemning:  
For: 4

Mot: 48

Forslaget falt

**Forbundsstyrets forslag til vedtak**:  
«Handlingsplan for 2021 - 2022 vedtas til bruk for Forsvarets seniorforbund.»

Enstemmig vedtatt.

Ikrafttreden: 17. juni 2021.

Handlingplanen følger som vedlegg 2 til protokollen.

Rammebudsjett

Virksomhetskontroller Heidi Hovdahl Gaustad kommenterte forslag til rammebudsjett for 2021-2022.

Tidligere fattet vedtak om kontingentstørrelse for 2021 og 2022 krever en liten redigering av rammebudsjett 2021, der art 3000 medlemskontingent vil øke noe. Forbundskontoret distribuerer revidert rammebudsjett etter Landsmøtet.

Følgende deltok i debatten med innlegg/replikker:

* Svein Erling Smolan, FSF Trondheim
* Kåre Bekkevold, FSF Ingeniørvåpnet

**Forbundsstyrets forslag til vedtak**:  
«Rammebudsjett for 2021 - 2022 vedtas til bruk for Forsvarets seniorforbund.»

Enstemmig vedtatt.

Ikrafttreden: 17. juni 2021.

Rammebudsjettet distribueres når det er revidert.

**Diverse**

Leder orienterte om årets pensjonsoppgjør.

**Sak H og I - Valg**Leder av valgkomiteen, Bjørn Arild Thun FSF – Oslo, redegjorde for komiteens arbeidsmåte og innstilling. Alle de innstilte til ulike verv er kontaktet og har sagt seg villige.

Avstemmingskrav: simpelt flertall.

Etter valget har forbundet følgende tillitsvalgte:

**Sak H**

**Forbundskontoret for perioden 2021 – 2023 består (etter enstemmige valg) av:**

|  |  |  |  |
| --- | --- | --- | --- |
| **Funksjon** | **Navn** | **Avdeling** | **Merknad** |
| Leder | Jan Erik Thoresen | FSF - Oslo | Gjenvalg |
| Nestleder | Per Anders Volden | FSF - Drammen | Gjenvalg |
| Sekretariatsleder | Iren Isfeldt | FSF direktemedlem | Gjenvalg |
| Informasjons- og kommunikasjonsleder | Knut Nordbø | FSF – Halden/Sarpsborg | Ny |
| Virksomhetskontroller | Halvor Døhlen | FSF - Vestoppland | Ny |

Merknad til sak H:

I funksjonen *Virksomhetskontroller* innbefattes også funksjonen som regnskapsfører har hatt. Funksjonen regnskapsfører opphører når overføringen er fullført. Regnskapsfører har vært en kontraktstilling.

Funksjonen *Informasjons- og kommunikasjonsleder* utvides fra 50 % til 75 %.

Det er fremdeles 4,25 årsverk ved forbundskontoret, alle tillitsvalgte.

**Sak I**

**Forbundsstyrets representanter fra regionene (valgt av regionene) for perioden 2021 – 2023, etter enstemmige valg, er:**

|  |  |  |  |  |
| --- | --- | --- | --- | --- |
| **Region** | **Funksjon** | **Navn** | **Avdeling** | **Merknad** |
| 1 | Medlem  Varamedlem | Øystein Figenschau  John Arvid Fagerheim | FSF - Indre Troms  FSF - Porsanger | Gjenvalg  Gjenvalg |
| 2 | Medlem  Varamedlem | Inger Johanne Jentoft  Per-Erik Eriksen | FSF - Bodø  FSF - Vesterålen | Ny (var vara)  Ny (var leder) |
| 3 | Medlem  Varamedlem | Ole Myrbekk  Svein Erling Smolan | FSF - Værnes  FSF - Trondheim | Ny  Ny |
| 4 | Medlem  Varamedlem | Aage Willy Jonassen  Arne Druglimo | FSF - Elverum  FSF - Elverum | Gjenvalg  Ny |
| 5 | Medlem  Varamedlem | Harald Olav Blakset  Eirik Davidsen | FSF - Øvre Romerike  FSF - Drammen | Ny  Ny |
| 6 | Medlem  Varamedlem | Øyvind Kirsebom Strandman  Hans Sigurd Iversen | FSF - Rygge  FSF - Stavern | Gjenvalg  Gjenvalg |
| 7 | Medlem  Varamedlem | Tom G L Svendsen  Gunnar Husby Gundersen | FSF - Agder  FSF - Bergen | Gjenvalg  Gjenvalg |
| 8 | Medlem  Varamedlem | Esben Aass  Patricia Flakstad | FSF - Oslo  FSF - Oslo | Gjenvalg  Ny |

**Enstemmig valgt valgkomité for perioden 2021 – 2023 består av:**

|  |  |  |  |
| --- | --- | --- | --- |
| **Funksjon** | **Navn** | **Avdeling** | **Merknad** |
| Leder | Arild Dregelid | FSF - Oslo | Ny |
| Medlem | Bjørn Arild Thun | FSF - Oslo | Gjenvalg |
| Medlem | Anders Lundesgaard | FSF - Ingeniørvåpnet | Ny |
| Varamedlem | Anne Gardstein Strømsmo | FSF – Indre Troms | Ny |
| Varamedlem | Jan Magnus Brekkhus | FSF - Oslo | Ny |

**Revisorer** **for perioden 2021 – 2023 ble valgt enstemmig slik:**

|  |  |  |  |
| --- | --- | --- | --- |
| **Funksjon** | **Navn** | **Avdeling** | **Merknad** |
| Revisor | Per Dagfinn Jensen | FSF - Ingeniørvåpnet | Gjenvalg |
| Vararevisor | Knut Jahr | FSF - Oslo | Gjenvalg |

Leder takket:

* møteledere Arne Druglimo og Arild Dregelid
* referent Tom Schrøder

**Hedersbevisninger og avtakking**

Under landsmøtets festmiddag ble følgende hedersbevisninger utdelt:

a. Plakett:

- Erik Helge Eriksson, FSF - Hamar

- Gunnar Hauglien, FSF – Vestoppland

- Vivi Bernhoff, FSF - Andøya

- Per Walter Jensen, FSF - Oslo

b. FSFs hederstegn i sølv med diplom:

- Per Erik Eriksen, FSF - Vesterålen

- Ove Aardal, FSF – Sarpsborg

Jan Erik Thoresen takket deretter

* utgående landstyremedlemmer med forbundets skjold. Disse var:
* Per-Erik Eriksen, region 2
* Arne Gunnar Thingstad, region 3
* Mali Åse Vaagland, region 5
* Heidi Hovdahl Gaustad, Forbundskontoret
* arrangementskomiteen v/Matias Aasen, Arild Haugen og Gerd Bråten, alle FSF -Hamar

**Dag 3, onsdag 16. juni**

Leder Jan Erik Thoresen erklærte FSFs 20. landsmøte for avsluttet 16. juni 2021 kl. 0905.

Hamar, 16. juni 2021

\_\_\_\_\_\_\_\_\_\_\_\_\_\_\_\_

Tom Schrøder

Referent

(sign på original)

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Ole Myrbekk John Arvid Fagerheim

Protokollunderskriver Protokollunderskriver

(sign på original) (sign på original)

Vedlegg:

1. Strategidokument 2021-2026
2. Handlingsplan 2021-2022